ADATKEZELÉSI TÁJÉKOZTATÓ

*a Drinker Kft. által szervezett Facebook nyereményjáték lefolytatása során történő személyes adatok kezeléséről*

A **Drinker Kft.** (székhelye: 4600 Kisvárda, Temesvári út 4., cégjegyzékszám: 15-09-060811, adószám: 10512265-2-15; e-mail címe: nicolausnyeremenyjatek@vardadrink.hu, telefonszáma: +36; a továbbiakban: az „**Adatkezelő**”) Facebook oldalán nyereményjátékot szervez, amely során kezeli a játékra jelentkező természetes személyek személyes adatait. Az Adatkezelő eleget téve az adatvédelmi jogszabályok előírásainak az alábbiakról tájékoztatja az érintetteket:

|  |  |
| --- | --- |
| **Az Adatkezelő** | **Drinker Kft.** |
| **Adatvédelmi tisztviselő** | Az Adatkezelőnél nem működik adatvédelmi tisztviselő. |
| **Érintettek köre** | A nyereményjátékban részt vevő természetes személyek. |
| **Az adatok forrása** | Az érintettek. |
| **Az adatkezelés célja** | Nyereményjáték lefolytatása (a győztes(ek) kiválasztása és értesítése, a nyeremény átadása). |
| **A kezelt személyes adatok kategóriái** | Facebook profiladatok, nagykorúság ténye, nyertes játékosok esetén a kézbesítéshez szükséges adatok (kézbesítési cím, telefonszám, e-mail cím, adóazonosító). |
| **Az adatkezelés jogalapja** | Érintettek hozzájárulása (GDPR 6. cikk (1) bekezdés a) pont). |
| **Adatok tárolásának időtartama** | Utolsó nyeremény átvételét követő 1 hónap. |
| **Az adatokhoz hozzáférő személyek, a címzettek kategóriái** | Az Adatkezelő vezető tisztségviselője, továbbá azon munkavállalói, akiknek a feladatuk teljesítése érdekében szükségük van a személyes adatokhoz való hozzáféréshez.  A győztes játékosok neve és címe átadásra kerül a nyeremény kiszállításában résztvevő futárszolgálatnak (SPRINTER Futárszolgálat Kft. székhelye: 1476 Budapest, Postafiók 174/2. adószám: 12263840-2-43, Cégjegyzékszám: 01-09-660447) aki az adatokat önálló adatkezelőként kezeli. |
| **Az érintett jogai** | Érintettet az alábbi jogok illetik meg (amely jogok feltételeit az irányadó jogszabályok (pl. a GDPR) határozzák meg):   1. **Hozzáféréshez való jog** - az Adatkezelő tájékoztatja az érintette arról, hogy adatkezelés folyamatban van-e, illetve amennyiben igen, úgy az azzal kapcsolatos információkat megadja; 2. **Helyesbítéshez való jog** - amennyiben a kezelt adat pontatlan vagy hiányos, úgy kérelemre azt az Adatkezelő helyesbíti vagy kiegészíti; 3. **Törléshez való jog** („elfeledtetéshez való jog”) - amennyiben az adatkezelés nem lenne jogszerű, úgy az Adatkezelő a személyes adatokat törli; 4. **Az adatkezelés korlátozásához való jog** - pontatlan, jogellenes, szükségtelen vagy az adatkezelés elleni tiltakozás esetén az Adatkezelő az adatokat a tárolás kivételével kizárólag az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből kezeli); 5. **Tiltakozáshoz való jog** - az érintett kérésére az Adatkezelő megszünteti az adatkezelést, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak). 6. **Adathordozhatósághoz való jog:** az érintett jogosult arra, hogy az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja.   A jogait az érintett úgy gyakorolhatja, hogy közvetlenül kapcsolatba lép az Adatkezelővel annak fent meghatározott elérhetőségei útján és pontosan meghatározza, hogy a jogait mely adatok esetén kívánja gyakorolni. |
| **Jogorvoslati lehetőségek** | Az érintett a jogai feltételezett megsértése esetére panasszal fordulhat a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., telefon: +36-1-391-1400, telefax: +36-1-391-1410, e-mail: ugyfelszolgalat@naih.hu) vagy bírósághoz fordulhat. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>). |